CELEX: 62015TN0252
Language: fi
Date: 2015-05-21 00:00:00
Title: Asia T-252/15: Kanne 21.5.2015 – Ferrovial ym. v. komissio

27.7.2015   
            
            
               FI
            
            
               Euroopan unionin virallinen lehti
            
            
               C 245/35
            
         Kanne 21.5.2015 – Ferrovial ym. v. komissio
   (Asia T-252/15)
   (2015/C 245/41)
   Oikeudenkäyntikieli: espanja
   
      Asianosaiset
   
   
      Kantajat: Ferrovial, SA (Madrid, Espanja), Ferrovial Servicios, SA (Madrid, Espanja) ja Amey UK plc (Oxford, Yhdistynyt kuningaskunta) (edustajat: asianajajat M. Muñoz Pérez ja M. Linares Gil)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan Espanjan toteuttamasta valtiontuesta SA.35550 (13/C) (ex 13/NN) (ex 12/CP) 15.10.2014 annetun ja numerolla C(2014) 7280 tiedoksiannetun Euroopan komission päätöksen
            
         
               —
            
            
               toissijaisesti kumoamaan mainitun päätöksen 4 artiklan 2 kohdan
            
         
               —
            
            
               velvoittamaan vastaajana olevan toimielimen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt käsiteltävässä asiassa riidanalainen päätös on sama kuin asioissa T-826/14, Espanja v. komissio, ja T-12/15, Banco de Santander ja Santusa v. komissio.
   Kantajat vetoavat kanteensa tueksi viiteen kanneperusteeseen.
   
               1.
            
            
               Ensimmäinen kanneperuste koskee SEUT 296 artiklan rikkomista perustelujen riittämättömyyden vuoksi.
            
         
               2.
            
            
               Toinen kanneperuste koskee SEUT 107 artiklan 1 kohdan rikkomista sen vuoksi, ettei arvioitu toimenpide kantajien mukaan täytä kaikkia valtiontuen käsitteeseen liittyviä osatekijöitä.
            
         
               3.
            
            
               Kolmas kanneperuste koskee SEUT 108 artiklan 3 kohdan, EY 93 artiklan soveltamista koskevista yksityiskohtaisista säännöistä 22.3.1999 annetun neuvoston asetuksen (EY) N:o 659/1999 1 artiklan c alakohdan ja asetuksen N:o 659/1999 täytäntöönpanosta annetun asetuksen (EY) N:o 794/2004 4 artiklan 1 kohdan rikkomista sillä perusteella, ettei arvioitu toimenpide kantajien mukaan ollut uusi, lainvastainen tai sisämarkkinoille soveltumaton tuki.
            
         
               4.
            
            
               Neljäs kanneperuste koskee kolmannen päätöksen 4 artiklan 2 kohdan mitättömyyttä asetuksen N:o 659/1999 14 artiklan 1 kohdan vastaisuuden vuoksi sillä perusteella, ettei siinä rajoiteta takaisinperintämääräystä samalla tavalla kuin kahdessa ensimmäisessä päätöksessä (21.12.2007 mennessä tehdyt hankinnat).
            
         
               5.
            
            
               Viides kanneperuste koskee kolmannen päätöksen 4 artiklan (takaisinperintämääräys) mitättömyyttä asetuksen N:o 659/1999 14 artiklan 1 kohdan vastaisuuden vuoksi sillä perusteella, ettei siinä jätetä 10.3.2005 mennessä toteutettuja välillisiä liiketoimia takaisinperintämääräyksen ulkopuolelle.